ddrg/super_eurlex huggingface dataset:
On erityisesti aiheellista laajentaa kieltoa harjoittaa minkäänlaista liiketoimintaa tiettyjen venäläisten valtio-omisteisten tai valtion määräysvallassa olevien oikeushenkilöiden, yhteisöjen tai elinten kanssa ottamalla käyttöön unionin kansalaisille asetettu kielto toimia kyseisten oikeushenkilöiden, yhteisöjen tai elinten hallintoelimissä. On myös aiheellista, että Russian Maritime Register of Shipping, joka on venäläisten ja muiden kuin venäläisten laivojen ja alusten luokitus- ja tarkastustoimintaa muun muassa turva-alalla harjoittava, valtion 100-prosenttisesti omistama laitos, lisätään niiden venäläisten valtio-omisteisten tai valtion määräysvallassa olevien yhteisöjen luetteloon, joita kyseinen liiketoimintakielto koskee. Kyseisen lisäyksen myötä kaikenlaisen taloudellisen hyödyn antaminen Russian Maritime Register of Shipping -laitokselle on kielletty. Tältä osin on myös aiheellista edellyttää jäsenvaltioiden Russian Maritime Register of Shipping -laitokselle antamien Euroopan parlamentin ja neuvoston direktiivin 2005/65/EY (2), 2009/15/EY (3) tai (EU) 2016/1629 (4) tai Euroopan parlamentin ja neuvoston asetuksen (EY) N:o 725/2004 (5) mukaisten valtuutusten peruuttamista.

Jotta jäsenvaltiot voisivat toteuttaa tällaiset peruutukset Euroopan parlamentin ja neuvoston asetuksen (EY) N:o 391/2009 (6) ja direktiivin (EU) 2016/1629 mukaisesti, on samoin aiheellista peruuttaa Russian Maritime Register of Shipping -laitokselle myönnetty unionin hyväksyntä. Lisäksi on aiheellista laajentaa satamiin ja sulkuihin pääsyä koskevaa kieltoa unionin alueella Russian Maritime Register of Shipping -laitoksen sertifioimiin aluksiin.
(6)

Eurooppa-neuvoston jäsenet antoivat 30 päivänä syyskuuta 2022 julkilausuman, jossa he kieltäytyivät jyrkästi tunnustamasta Ukrainan Donetskin, Hersonin, Luhanskin ja Zaporižžjan alueiden laitonta liittämistä Venäjään ja tuomitsivat sen yksiselitteisesti. Heikentämällä tarkoituksellisesti sääntöihin perustuvaa kansainvälistä järjestystä ja rikkomalla räikeästi Ukrainan itsenäisyyttä, suvereniteettia ja alueellista koskemattomuutta koskevia perusoikeuksia, jotka ovat YK:n peruskirjassa ja kansainvälisessä oikeudessa vahvistettuja perusperiaatteita, Venäjä vaarantaa koko maailman turvallisuuden. Eurooppa-neuvoston jäsenet totesivat, etteivät he tunnusta eivätkä aio koskaan tunnustaa laittomia ”kansanäänestyksiä”, joita Venäjä on järjestänyt tekosyynä tälle Ukrainan itsenäisyyden, suvereniteetin ja alueellisen koskemattomuuden uudelle loukkaamiselle, eivätkä niiden väärennettyjä ja laittomia tuloksia. He totesivat, että he eivät tunnusta koskaan laitonta liittämistä, että kyseiset päätökset ovat mitättömiä eikä niillä voi olla minkäänlaisia oikeusvaikutuksia ja että Donetsk, Herson, Krim, Luhansk ja Zaporižžja kuuluvat Ukrainaan. He kehottivat kaikkia valtioita ja kansainvälisiä järjestöjä kieltäytymään yksiselitteisesti tunnustamasta laitonta liittämistä ja muistuttivat, että Ukraina käyttää laillista oikeuttaan puolustautua Venäjän hyökkäystä vastaan saadakseen alueensa jälleen täysin hallintaansa, ja sillä on oikeus vapauttaa miehitetyt alueet kansainvälisesti tunnustettujen rajojensa sisällä. Eurooppa-neuvoston jäsenet totesivat, että he lujittavat unionin rajoittavia toimenpiteitä Venäjän laittomien toimien torjumiseksi ja lisäävät entisestään Venäjän painostamista lopettamaan hyökkäyssotansa.
(11)

Koska yhdenmukaistetut standardit EN 13480-2:2017, EN 13480-5:2017 ja EN 13480-3:2017 on korvattu, kyseisten standardien ja niiden mahdollisten muutosten viitetiedot, jotka on julkaistu täytäntöönpanopäätöksellä (EU) 2019/1616, olisi poistettava. Sen vuoksi on aiheellista poistaa kyseiset viitetiedot täytäntöönpanopäätöksen liitteestä I.
(3)

Komission delegoidulla asetuksella (EU) 2020/687 (2) täydennetään sääntöjä, jotka koskevat sellaisten luetteloitujen tautien torjuntaa, joita tarkoitetaan asetuksen (EU) 2016/429 9 artiklan 1 kohdan a, b ja c alakohdassa ja jotka määritellään luokkien A, B ja C taudeiksi komission täytäntöönpanoasetuksessa (EU) 2018/1882 (3). Delegoidun asetuksen (EU) 2020/687 21 ja 22 artiklassa säädetään erityisesti rajoitusvyöhykkeen perustamisesta, kun puhkeaa luokan A tauti, mukaan luettuna lammas- ja vuohirokko, sekä tietyistä rajoitusvyöhykkeellä sovellettavista toimenpiteistä. Lisäksi kyseisen delegoidun asetuksen 21 artiklan 1 kohdassa säädetään, että rajoitusvyöhykkeen on muodostuttava suojavyöhykkeestä, valvontavyöhykkeestä ja tarvittaessa suoja- ja valvontavyöhykkeiden ympärillä tai niiden vieressä olevista muista rajoitusvyöhykkeistä.
(6)

Laajennettu palkkatuki myönnetään yrityksille, joiden tulot ovat vähentyneet covid-19-pandemian vuoksi vähintään 30 prosenttia, koska niiden toimintaa rajoitettiin 13 päivän maaliskuuta 2020 ja 31 päivän joulukuuta 2020 välisenä aikana. Henkilöstön työllisyys on säilytettävä toimenpiteeseen osallistumisen ajan ja yhtä kauan sen jälkeen. Tukikelpoisten yritysten kuukausittainen palkkatuki on 50–60 prosenttia työntekijän kuukausittaisesta bruttopalkasta (työnantajan sosiaaliturvamaksut mukaan luettuina) tulojen vähenemisen määrästä riippuen. Tällä toimenpiteellä laajennetaan täytäntöönpanopäätöksen (EU) 2020/1343 3 artiklan b alakohdassa kuvattua toimenpidettä, josta säädetään 3 päivänä heinäkuuta 2020 annetussa ministerineuvoston asetuksessa nro 151, sellaisena kuin se on muutettuna 12 päivänä lokakuuta 2020 annetulla asetuksella nro 278, 30 päivänä joulukuuta 2020 annetulla asetuksella nro 416, 18 päivänä maaliskuuta 2021 annetulla asetuksella nro 93, 1 päivänä heinäkuuta 2021 annetulla asetuksella nro 213, 7 päivänä lokakuuta 2021 annetulla asetuksella nro 322, 30 päivänä joulukuuta 2021 annetulla asetuksella nro 482 ja 31 päivänä maaliskuuta 2022 annetulla asetuksella nro 40 (3).
2)

Muutetaan 2 artikla seuraavasti: a) korvataan 1 kohdan c alakohta seuraavasti: ”c) sellaisten aseiden ja niihin liittyvien tarvikkeiden myyntiin, toimitukseen, siirtoon tai vientiin, jotka Tšadin tai Sudanin joukot ovat tuoneet Keski-Afrikan tasavaltaan ja jotka on tarkoitettu yksinomaan Keski-Afrikan tasavallan, Tšadin ja Sudanin 23 päivänä toukokuuta 2011 Khartumissa perustamien kolmen osapuolen joukkojen kansainvälisten partioiden käyttöön turvallisuuden lisäämiseksi yhteisillä raja-alueilla yhteistyössä MINUSCAn kanssa, komitealle etukäteen ilmoitetulla tavalla;”; b) korvataan 1 kohdan g alakohta seuraavasti: ”g) ampuma-aseiden ja -tarvikkeiden, sotilasajoneuvojen ja -tarvikkeiden myyntiin, toimitukseen, siirtoon tai vientiin ja niihin liittyvän avun toimittamiseen Keski-Afrikan tasavallan turvallisuusjoukoille, valtion siviilioikeudellisen lainsäädännön täytäntöönpanosta vastaavat elimet mukaan lukien, kun tällaiset ampuma-aseet ja -tarvikkeet, sotilasajoneuvot tai -tarvikkeet on tarkoitettu yksinomaan Keski-Afrikan tasavallan turvallisuusalan uudistusprosessin tueksi tai käyttöön, komitealle etukäteen ilmoitetulla tavalla; tai”; c) kumotaan 1 kohdan h alakohta; d) korvataan 2 kohta seuraavasti: ”2. Jäsenvaltioiden on ilmoitettava komitealle etukäteen toimituksesta, joka tapahtuu 1 kohdan a, b, c, d, f ja g alakohdan mukaisesti sallitun myynnin, toimituksen, siirron tai viennin puitteissa.”
(2)

Tämä on seurausta EKP:n neuvoston rahapolitiikan strategian uudelleenarvioinnista ja siihen liittyvästä ilmastonäkökohtia koskevasta toimintasuunnitelmasta, joka julkaistiin 8 päivänä heinäkuuta 2021 (1). Tässä yhteydessä EKP:n neuvosto totesi, että ilmastonmuutoksen torjunta on maailmanlaajuinen haaste ja Euroopan unionin politiikan painopistealue, ja lisäksi korosti, että ilmastonmuutos ja siirtymä kestävämmän talouden suuntaan vaikuttavat hintavakausnäkymiin, sillä ne vaikuttavat useisiin makrotalouden indikaattoreihin ja rahapolitiikan välittymiseen. Ilmastonmuutokseen liittyvät fyysiset riskit ja siirtymäriskit voivat vaikuttaa eurojärjestelmän taseessa olevien omaisuuserien arvoon ja riskiprofiiliin. Tämä koskee erityisesti yrityssektorin omaisuuserien ostoja, sillä eurojärjestelmän taseessa ilmastoon liittyvät rahoitusriskit ovat suuremmat suorissa ostoissa kuin antolainausoperaatioissa. Toimenpiteet ovat näin ollen tarpeen, jotta eurojärjestelmä voi hallita mahdollisimman tehokkaasti ilmastoon liittyviä rahoitusriskejä, joille se on alttiina rahapolitiikkaa toteuttaessaan, pyrkiessään hintavakauden säilyttämistä koskevaan ensisijaiseen tavoitteeseensa. Se, että eurojärjestelmä toteuttaa toimenpiteitä, joiden tarkoituksena on rajoittaa taloudellisten tappioiden riskiä, on osa rahapolitiikan määrittelyä ja toteuttamista tavalla, jota ilmentää myös Euroopan keskuspankkijärjestelmän ja Euroopan keskuspankin perussäännön (jäljempänä ’EKPJ:n perussääntö’) 18.1 artikla; sen mukaan eurojärjestelmä voi tehdä luottotoimia ja luottoa annettaessa vakuuksien on oltava riittävät.
(2)

Lammas- ja vuohirokko määritellään komission täytäntöönpanoasetuksessa (EU) 2018/1882 (2) luokan A taudiksi. Komission delegoidulla asetuksella (EU) 2020/687 (3) täydennetään sääntöjä, jotka koskevat sellaisten luetteloitujen tautien torjuntaa, joita tarkoitetaan asetuksen (EU) 2016/429 9 artiklan 1 kohdan a, b ja c alakohdassa ja jotka määritellään täytäntöönpanoasetuksessa (EU) 2018/1882 luokan A, B ja C taudeiksi. Delegoidun asetuksen (EU) 2020/687 21 ja 22 artiklassa säädetään rajoitusvyöhykkeen perustamisesta, kun puhkeaa luokan A tauti, mukaan luettuna lammas- ja vuohirokko, ja tietyistä rajoitusvyöhykkeellä sovellettavista taudintorjuntatoimenpiteistä. Lisäksi kyseisen delegoidun asetuksen 21 artiklan 1 kohdassa säädetään, että rajoitusvyöhykkeen on muodostuttava suojavyöhykkeestä, valvontavyöhykkeestä ja tarvittaessa suoja- ja valvontavyöhykkeiden ympärillä tai niiden vieressä olevista muista rajoitusvyöhykkeistä.
(3)

Valmisteilla on komission täytäntöönpanopäätös tietyissä kolmansissa maissa tuotettujen hedelmäntuotantoon tarkoitettujen hedelmäkasvien ja niiden lisäysaineiston vastaavuudesta. Komission on tarpeen tarkastella kyseisten kolmansien maiden asiaa koskevaa lainsäädäntöä ja päättää, vastaavatko kyseisissä maissa tuotetut hedelmäntuotantoon tarkoitetut hedelmäkasvit ja niiden lisäysaineistot unionissa tuotettuja ja direktiivin 2008/90/EY mukaisia hedelmäntuotantoon tarkoitettuja hedelmäkasveja ja niiden lisäysaineistoa. Komission on myös tarpeen selvittää, onko kyseisissä kolmansissa maissa tuotetulla lisäysaineistolla ja hedelmäkasveilla samat takeet toimittajan velvoitteita, tunnistettavuutta, ominaisuuksia, kasvien terveyttä, kasvualustaa, pakkaamista, tarkastusta koskevia yksityiskohtaisia sääntöjä, merkitsemistä ja sulkemista koskevilta osin kuin vastaavalla unionissa tuotetulla tämän direktiivin mukaisella aineistolla.
1)

muutetaan 2 artikla seuraavasti: a) korvataan 1 ja 2 kohta seuraavasti: ”1. Unioni asettaa Kreikan saataville enintään 6 165 000 000 euron lainan. Lainan keskimääräinen enimmäismaturiteetti on 15 vuotta. 2. Tällä päätöksellä myönnetyn taloudellisen avun saatavuusaika on 39 kuukautta ensimmäisestä tämän päätöksen voimaantuloa seuraavasta päivästä alkaen.”; b) korvataan 4 kohta seuraavasti: ”4. Ensimmäinen erä maksetaan sillä edellytyksellä, että asetuksen (EU) 2020/672 8 artiklan 2 kohdassa säädetty lainasopimus on tullut voimaan. Mahdolliset myöhemmät erät maksetaan kyseisen lainasopimuksen ehtojen mukaisesti tai tapauksen mukaan edellytyksenä on lainasopimuksen lisäyksen tai alkuperäisen lainasopimuksen korvaavan, Kreikan ja komission välillä tehdyn muutetun lainasopimuksen voimaantulo.”;
2)

korvataan 3 artikla seuraavasti: ”3 artikla Kypros voi rahoittaa seuraavia toimenpiteitä: a) erityinen vanhempainvapaajärjestely, sellaisena kuin siitä säädetään laissa nro 27(I)/2020 ja hallinnollisissa määräyksissä 127/148/151/184/192/212/213/235/2020, sellaisina kuin niitä on jatkettu; b) toimintansa kokonaan keskeyttäneiden yritysten tukijärjestelyt, sellaisina kuin niistä säädetään laissa nro 27(I)/2020 ja hallinnollisissa määräyksissä 130/148/151/187/212/213/238/243/271/273/2020, sellaisina kuin niitä on jatkettu; c) toimintansa osittain keskeyttäneiden yritysten tukijärjestelyt, sellaisena kuin niistä säädetään laissa nro 27(I)/2020 ja hallinnollisissa määräyksissä 131/188/239/2020, sellaisina kuin niitä on viimeksi muutettu lailla nro 120(I)/2021 ja hallinnollisella määräyksellä 370/2021; d) itsenäisiä ammatinharjoittajia koskeva erityisjärjestely, sellaisena kuin siitä säädetään laissa nro 27(I)/2020 ja hallinnollisissa määräyksissä 129/148/151/186/237/322/2020, sellaisina kuin niitä on jatkettu; e) hotelliyksikköjä ja majoitusliikkeitä koskeva erityisjärjestely, sellaisena kuin siitä säädetään laissa nro 27(I)/2020 ja hallinnollisissa määräyksissä 269/317/393/418/498/533/631/2020, sellaisena kuin niitä on viimeksi muutettu lailla 120(I)/2021 ja hallinnollisella määräyksellä 431/2021; f) erityisjärjestely, jolla tuetaan matkailualaan liittyviä tai matkailualan vaikutusten kohteena olevia yrityksiä tai yrityksiä, jotka ovat yhteydessä yrityksiin, joiden toiminta on pakko keskeyttää kokonaan, sellaisena kuin siitä säädetään laissa nro 27(I)/2020 ja hallinnollisissa määräyksissä 270/318/394/419/499/534/632/2020, sellaisina kuin niitä on viimeksi muutettu lailla nro 120(I)/2021 ja hallinnollisella määräyksellä 432/2021; g) erityisjärjestely, jolla tuetaan erityistä ennalta määritettyä toimintaa harjoittavia yrityksiä, sellaisena kuin siitä säädetään laissa nro 27(I)/2020 ja hallinnollisissa määräyksissä 272/320/396/420/500/535/633/2020, sellaisina kuin niitä on viimeksi muutettu lailla nro 120(I)/2021 ja hallinnollisella määräyksellä 433/2021; h) erittäin pienten ja pienten yritysten ja itsenäisten ammatinharjoittajien tukijärjestely, sellaisena kuin siitä säädetään itsenäisten ammatinharjoittajien ja yhden hengen yritysten tukemiseen liittyvien menojen osalta toimenpiteessä ”Lisätalousarvio, tilapäiset puitteet valtiontukitoimenpiteille talouden tukemiseksi tämänhetkisessä covid-19-epidemiassa”, sellaisena kuin sitä on jatkettu ja muutettu; i) sairauspäivärahajärjestely, sellaisena kuin siitä säädetään laissa nro 27(I)/2020 ja hallinnollisissa määräyksissä 128/185/236/539/637/2020, sellaisena kuin niitä on viimeksi muutettu lailla nro 120(I)/2021 ja hallinnollisella määräyksellä 273/2021.”.
(6)

Kroatia on ottanut työmarkkinalain (3) nojalla käyttöön toimenpiteen, jolla myönnetään yhteisrahoitusta työntekijöiden palkkoihin yrityksille, joiden tulot ovat laskeneet vuoteen 2019 verrattuna. Tuloperusteiden lasku on seuraava: maaliskuun ja toukokuun 2020 välisenä aikana 20 prosentin lasku, kesäkuun ja joulukuun 2020 välisenä aikana 50 prosentin lasku, ja tammikuusta 2021 alkaen ainoa vaatimus on tulojen väheneminen vuoden 2019 vastaavaan kuukauteen verrattuna edellyttäen, että työsuhdetta ei päätetä. Maaliskuun 2020 osalta tuen määrä oli 3 250 Kroatian kunaa jokaista kokoaikaista työntekijää kohti, ja huhtikuusta 2020 alkaen kuukausittaisen tuen määrä on ollut 4 000 kunaa jokaista kokoaikaista työntekijää kohti. Tuen määrä työntekijää kohti pysyy muuttumattomana toimenpiteen voimassaoloaikana, mutta tukikelpoiset alat muuttuvat ajan mittaan taloudellisista olosuhteista riippuen. Marraskuun 2020 ja kesäkuun 2021 välisenä aikana yritykset, jotka ovat kansallisten viranomaisten päätöksellä sulkutoimien kohteena, saivat tukea kokopäiväistä työntekijää kohden sulkutoimien päivien lukumäärästä riippuen, mutta enintään 4 000 kunaa täydeltä kuukaudelta sulkutoimien aikana. Toimenpiteellä jatketaan täytäntöönpanopäätöksen (EU) 2020/1348 3 artiklan a alakohdassa kuvattua toimenpidettä, josta säädetään 20 päivänä maaliskuuta 2020 annetussa Kroatian työvoimapalvelun hallintoneuvoston päätöksessä, jota muutettiin 25 päivänä maaliskuuta, 7 päivänä huhtikuuta, 9 päivänä huhtikuuta, 6 päivänä toukokuuta, 28 päivänä toukokuuta, 18 päivänä kesäkuuta, 25 päivänä kesäkuuta, 10 päivänä heinäkuuta, 29 päivänä heinäkuuta, 7 päivänä syyskuuta, 22 päivänä lokakuuta, 4 päivänä marraskuuta ja 4 päivänä joulukuuta 2020. Työvoimapalvelun hallintoneuvoston tekemät myöhemmät muutokset hyväksyttiin päätöksillä, jotka tehtiin 8 päivänä tammikuuta, 21 päivänä tammikuuta, 3 päivänä maaliskuuta, 15 päivänä huhtikuuta, 30 päivänä huhtikuuta, 31 päivänä toukokuuta, 23 päivänä heinäkuuta, 25 päivänä elokuuta, 29 päivänä syyskuuta, 15 päivänä lokakuuta ja 4 päivänä marraskuuta 2021 sekä 27 päivänä tammikuuta ja 31 päivänä toukokuuta 2022. Toimenpide lopetettiin kesäkuun 2022 lopussa.
2)

korvataan 3 artikla seuraavasti: ”3 artikla Liettua voi rahoittaa seuraavia toimenpiteitä: a) palkkatuet työssäkäynnin keskeytyksen aikana 21 päivänä kesäkuuta 2016 annetun ”työllisyyslain nro XII-2470”, sellaisena kuin se on viimeksi muutettuna 20 päivänä tammikuuta 2022 annetulla ”lailla nro XIV-911, 41 §:n mukaisesti; b) palkkatuet työssäkäynnin keskeytyksen aikana 21 päivänä kesäkuuta 2016 annetun ”työllisyyslain nro XII-2470”, sellaisena kuin se on viimeksi muutettuna 27 päivänä toukokuuta 2021 annetulla ”lailla nro XIV-351, 41 §:n mukaisesti; c) etuudet itsenäisille ammatinharjoittajille 21 päivänä kesäkuuta 2016 annetun ”työllisyyslain nro XII-2470”, sellaisena kuin se on muutettuna vuonna 2020, 5 §:n 1 momentin mukaisesti; d) etuudet itsenäisille maataloutta harjoittaville ammatinharjoittajille 21 päivänä kesäkuuta 2016 annetun ”työllisyyslain nro XII-2470”, sellaisena kuin se on muutettuna vuonna 2020, 5 §:n 2 momentin mukaisesti.”.
2)

korvataan 3 artikla seuraavasti: ”3 artikla Tšekki voi rahoittaa seuraavia toimenpiteitä: a) ”Antivirus”-ohjelma, sellaisena kuin siitä säädetään 31 päivänä maaliskuuta 2020 annetussa hallituksen päätöslauselmassa nro 353, sellaisena kuin se on muutettuna, jonka oikeudellisena perustana on työllisyydestä annetun lain nro 435/2004, sellaisena kuin se on muutettuna ja jatkettuna 14 päivänä lokakuuta 2020 annetulla hallituksen päätöslauselmalla nro 1039 ja useilla hallituksen päätöksillä, 120 §; b) ”Antivirus”-ohjelman vaihtoehto C, sellaisena kuin siitä säädetään laissa nro 300/2020 Kok.; c) ”Pětadvacítka”-ohjelma, itsenäisille ammatinharjoittajille myönnettävä korvaus, sellaisena kuin siitä säädetään laissa nro 159/2020 Kok., sellaisena kuin se on muutettuna laissa nro 461/2020 Kok. säädetyllä syyskorvauksella, ”vuoden 2021 uudella korvauksella”, sellaisena kuin siitä säädetään laissa nro 95/2021 Kok. ja siihen liittyvissä hallituksen päätöslauselmissa nro 154/2021 ja 188/2021, sekä ”vuoden 2022 korvauksella”, sellaisena kuin siitä säädetään laissa nro 519/2021 Kok.; d) itsenäisten ammatinharjoittajien sosiaaliturva- ja sairausvakuutusmaksuista luopuminen osittain, sellaisena kuin siitä säädetään laissa nro 136/2020 (sosiaaliturvan osalta) ja laissa nro 134/2020 (terveysturvallisuuden osalta); e) itsenäisten ammatinharjoittajien ”hoitoavustus”, sellaisena kuin siitä säädetään 19 päivänä maaliskuuta 2020 annetussa hallituksen päätöslauselmassa nro 262, 26 päivänä maaliskuuta 2020 annetussa hallituksen päätöslauselmassa nro 311, 31 päivänä maaliskuuta 2020 annetussa hallituksen päätöslauselmassa nro 354, 4 päivänä toukokuuta 2020 annetussa hallituksen päätöslauselmassa nro 514, 18 päivänä toukokuuta 2020 annetussa hallituksen päätöslauselmassa nro 552, ja sellaisena kuin se on viimeksi muutettuna ja jatkettuna 10 päivänä toukokuuta 2021 annetulla hallituksen päätöslauselmalla nro 446, ja talousarviosäännöistä annetun lain nro 218/2000 Kok., sellaisena kuin se on muutettuna, 14 §:ssä maa- ja metsätalouden alkutuotannon itsenäisten ammatinharjoittajien osalta ja pk-yritysten tukemista koskevan lain nro 47/2002 Kok., sellaisena kuin se on muutettuna, 3 §:n h momentissa kaikkien muiden itsenäisten ammatinharjoittajien osalta.”
a)

kyseistä akkreditoitua valmistajaa tai sen valvojayhteisöä ei ole tuomittu lainvoimaisella tuomiolla toiminnasta, joka on jokin jäljempänä mainituista ja joka on tapahtunut 15 päivän marraskuuta 2017 jälkeen, jos kyseinen akkreditoitu valmistaja on akkreditoitu ennen 16 päivää marraskuuta 2022, tai joka on tapahtunut aikaisintaan viisi vuotta ennen tämän päätöksen 5 artiklan mukaisen akkreditointipyynnön päivämäärää: i) rikollisjärjestön toimintaan osallistuminen, mukaan lukien puitepäätöksen 2008/841/YOS 2 artiklassa tarkoitetut toiminnan tyypit; ii) lahjuksen antaminen ja ottaminen, sellaisena kuin se on määritelty sellaisen lahjonnan torjumista, jossa on osallisena Euroopan yhteisöjen virkamiehiä tai Euroopan unionin jäsenvaltioiden virkamiehiä, koskevan yleissopimuksen (*2) 3 artiklassa ja lahjonnan torjumisesta yksityisellä sektorilla tehdyn neuvoston puitepäätöksen 2003/568/YOS (*3) 2 artiklan 1 kohdassa; iii) Euroopan yhteisöjen taloudellisten etujen suojaamista koskevan yleissopimuksen (*4) 1 artiklassa tarkoitetut petokset; iv) terrorismirikokset, mukaan lukien kaikki Euroopan parlamentin ja neuvoston direktiivin (EU) 2017/541 (*5) 3–12 artiklassa tarkoitetut rikokset; v) rahanpesu, sellaisena kuin se määritellään Euroopan parlamentin ja neuvoston direktiivin (EU) 2015/849 (*6) 1 artiklan 3 ja 4 kohdassa; vi) ihmiskauppa, mukaan lukien mikä tahansa Euroopan parlamentin ja neuvoston direktiivin 2011/36/EU (*7) 2 artiklassa tarkoitettu tahallinen teko ja siihen liittyvä yllytys, avunanto ja yritys mainitun direktiivin 3 artiklan mukaisesti; vii) mikä tahansa muu laiton toiminta, joka vahingoittaa unionin, EKP:n tai kansallisten keskuspankkien taloudellisia etuja;
(17)

lisätään artikla seuraavasti: ”35 a artikla Työsopimuksesta johtuvat velvoitteet 1. Maksun välittäjän on pidettävä kirjaa palkkalaskelmista sovellettavassa kansallisessa lainsäädännössä asetetun ajanjakson ajan ja vähintään vuoden ajan Euroopan parlamentin kulloisenkin vaalikauden päättymisestä. Kirjanpidossa on eriteltävä maksetut palkat ja verot sekä työnantajan ja työntekijän sosiaaliturvamaksut. Jos maksun välittäjän kanssa tehty sopimus päättyy ennen jäsenen toimikauden päättymistä, jäsenen valitsemalle uudelle 31 artiklan 3 kohdassa tarkoitetulle maksun välittäjälle on viipymättä toimitettava oikeaksi todistettu jäljennös palkkalaskelmien kirjanpidosta. 2. Avustajan on pidätyttävä kaikesta sellaisesta toiminnasta, joka on ristiriidassa hänen avustamansa jäsenen tai parlamentin etujen kanssa. Avustajan on ilmoitettava viipymättä jäsenelle, jos hän aikoo ryhtyä johonkin palkalliseen tai palkattomaan tehtäviensä hoitoon kuulumattomaan toimintaan tai asettua ehdolle vaaleissa. Avustajan on asuttava sellaisella etäisyydellä työskentelypaikalta, ettei se haittaa hänen tehtäviensä hoitamista. 3. Jäsenen on ilmoitettava asiasta vastaavalle yksikölle viipymättä kaikista työsuhteen muutoksista, joilla on vaikutusta avustajakuluihin, sekä avustajan aikomuksesta ryhtyä tehtäviensä hoitoon kuulumattomaan toimintaan tai asettua ehdolle vaaleissa. Jäsenen on varmistuttava siitä, että tehtävien hoitoon kuulumaton toiminta tai vaaleissa ehdolle asettuminen eivät haittaa avustajan tehtävien hoitamista eivätkä ole yhteensopimattomia unionin taloudellisten etujen kanssa. Asiasta vastaava yksikkö voi pyytää todisteita avustajan kanssa tätä varten tehdyistä järjestelyistä. 4. Paikallisen avustajan, joka aikoo asettua ehdolle vaaleissa, on meneteltävä vaalikampanjoja koskevan kansallisen lainsäädännön mukaisesti. Avustajan on oltava vuosilomalla tai palkattomalla vapaalla vähintään virallisen vaalikampanjan ajan. Jos avustaja tulee valituksi, hänestä aiheutuvien kulujen korvaaminen päättyy, jollei toimiteta todisteita siitä, että avustajan uusi tehtävä on yhteensopiva parlamentin avustajan tehtävien kanssa. 5. Jäsenen ja avustajan väliseen sopimukseen on sisällytettävä 2 ja 4 kohdassa esitetyt velvoitteet.”;